21.12.2022
EL
Επίσημη Εφημερίδα της Ευρωπαϊκής Ένωσης
L 327/5
(24)
Όσον αφορά ad hoc ενισχύσεις που καλύπτονται από τον παρόντα κανονισμό και οι οποίες χορηγούνται σε δικαιούχο που είναι μεγάλη επιχείρηση, το κράτος μέλος θα πρέπει, επιπλέον των όρων που αφορούν τον χαρακτήρα κινήτρου και ισχύουν για τις ΜΜΕ, να διασφαλίζει επίσης ότι ο δικαιούχος έχει αναλύσει, σε εσωτερικό έγγραφο, τη βιωσιμότητα του ενισχυόμενου έργου ή της ενισχυόμενης δραστηριότητας τόσο με τη χορήγηση της ενίσχυσης όσο και χωρίς αυτή.
Το κράτος μέλος θα πρέπει να επαληθεύει ότι το εν λόγω εσωτερικό έγγραφο επιβεβαιώνει την ουσιώδη αύξηση της εμβέλειας του έργου ή της δραστηριότητας , την ουσιώδη αύξηση του συνολικού ποσού που δαπάνησε ο δικαιούχος για το ενισχυόμενο έργο ή την ενισχυόμενη δραστηριότητα ή την ουσιώδη αύξηση της ταχύτητας ολοκλήρωσης του εξεταζόμενου έργου ή της δραστηριότητας .
Θα πρέπει επίσης να είναι δυνατόν να διαπιστώνεται ο χαρακτήρας κινήτρου βάσει του γεγονότος ότι το επενδυτικό έργο ή η δραστηριότητα δεν θα είχε υλοποιηθεί στη συγκεκριμένη αγροτική περιοχή χωρίς την ενίσχυση.
(25)
Τα αυτόματα καθεστώτα ενισχύσεων υπό τη μορφή φορολογικών πλεονεκτημάτων θα πρέπει να εξακολουθήσουν να υπόκεινται σε ειδικό όρο όσον αφορά τον χαρακτήρα κινήτρου, δεδομένου ότι οι ενισχύσεις στο πλαίσιο αυτών των καθεστώτων ενίσχυσης χορηγούνται αυτομάτως.
Αυτός ο ειδικός όρος σημαίνει ότι τα εν λόγω καθεστώτα ενίσχυσης θα πρέπει να έχουν εγκριθεί πριν από την έναρξη των εργασιών για το ενισχυόμενο έργο ή την ενισχυόμενη δραστηριότητα.
Ωστόσο, ο όρος αυτός δεν ισχύει στην περίπτωση διάδοχων φορολογικών καθεστώτων, υπό την προϋπόθεση ότι η δραστηριότητα καλυπτόταν ήδη από τα προηγούμενα φορολογικά καθεστώτα υπό τη μορφή φορολογικών πλεονεκτη­ μάτων.
Για την αξιολόγηση του χαρακτήρα κινήτρου των εν λόγω καθεστώτων ενίσχυσης, η κρίσιμη χρονική στιγμή είναι ο χρόνος θέσπισης του φορολογικού μέτρου για πρώτη φορά στο αρχικό καθεστώς.
(26)
Όσον αφορά τις περιοχές Natura 2000 (9) για τη γεωργία, στόχος είναι να διασφαλιστούν οι περιβαλλοντικές επιδόσεις και η αποδοτικότητα των επιχειρήσεων που δραστηριοποιούνται στον γεωργικό τομέα.
Οι ενισχύσεις ανά εκτάριο θα πρέπει να συμμορφώνονται με την ενωσιακή νομοθεσία και με την εθνική νομοθεσία των οικείων κρατών μελών για την προστασία του περιβάλλοντος, την επίτευξη των γεωργοπεριβαλλοντικών και κλιματικών στόχων, περιλαμβανομένης της κατάστασης διατήρησης της βιοποικιλότητας των ειδών και των οικοτόπων, καθώς και η ενίσχυση της αξίας των περιοχών Natura 2000 ως δημόσιου αγαθού.
(27)
Όσον αφορά τις ενισχύσεις για αναδασμό, τις ενισχύσεις για δράσεις ενημέρωσης ώστε να είναι δυνατή η διάθεση των πληροφοριών σε απροσδιόριστο αριθμό δικαιούχων στους τομείς της γεωργίας και της δασοκομίας, τα μέτρα προώθησης υπό τη μορφή δημοσιεύσεων που αποσκοπούν στην ευαισθητοποίηση του ευρύτερου κοινού για τα γεωργικά προϊόντα, τις ενισχύσεις για την αποκατάσταση ζημιών οι οποίες προκαλούνται από δυσμενές κλιματικό φαινόμενο που μπορεί να εξομοιωθεί με θεομηνία και από λοιπά δυσμενή κλιματικά φαινόμενα, τις ενισχύσεις για την αποζημίωση των δαπανών πρόληψης, καταπολέμησης και εξάλειψης ασθενειών των ζώων και επιβλαβών για τα φυτά οργανισμών και των ζημιών που προκαλούνται από τις εν λόγω ασθένειες των ζώων ή τους εν λόγω επιβλαβείς για τα φυτά οργανισμούς, τις ενισχύσεις για την αποζημίωση των δαπανών απομάκρυνσης και καταστροφής νεκρών ζώων, τις ενισχύσεις για την αποκατάσταση των ζημιών που προκαλούνται από προστατευόμενα ζώα, τις ενισχύσεις λόγω μειονεκτημάτων που σχετίζονται με περιοχές Natura 2000, τις ενισχύσεις για έρευνα, ανάπτυξη και καινοτομία, τις ενισχύσεις για την αποκατάσταση ζημιών που προκαλούνται από θεομηνίες και τις ενισχύσεις για επενδύσεις υπέρ της διατήρησης της πολιτιστικής και φυσικής κληρονομιάς που βρίσκεται σε γεωργικές εκμεταλλεύσεις και σε δάση, τις ενισχύσεις για την αποκατάσταση ζημιών σε δάση, τις ενισχύσεις για τη συμμετοχή γεωργών σε συστήματα ποιότητας για το βαμβάκι και τα τρόφιμα και τις ενισχύσεις για επιχειρήσεις που συμμετέχουν σε έργα ΤΑΠΤΚ ή σε έργα των επιχειρησιακών ομάδων της ΕΣΚ ή επωφελούνται από αυτά, ο χαρακτήρας κινήτρου δεν πρέπει να απαιτείται ή πρέπει να θεωρείται ότι υφίσταται, εάν πληρούνται οι ειδικοί όροι γι’ αυτές τις κατηγορίες ενισχύσεων που καθορίζονται στον παρόντα κανονισμό.
(28)
Για να διασφαλιστεί ότι η ενίσχυση ανταποκρίνεται στην αρχή της αναλογικότητας και περιορίζεται στο αναγκαίο ποσό, τα μέγιστα ποσά ενίσχυσης θα πρέπει, στο μέτρο του δυνατού, να ορίζονται ως εντάσεις ενίσχυσης σε σχέση με μια σειρά επιλέξιμων δαπανών.
Όταν δεν είναι δυνατόν να καθοριστεί η μέγιστη ένταση ενίσχυσης, λόγω αδυναμίας προσδιορισμού των επιλέξιμων δαπανών ή για να προβλεφθούν απλούστερα μέσα για τα μικρά ποσά, πρέπει να καθορίζονται ανώτατα ονομαστικά ποσά ενίσχυσης, ώστε να διασφαλίζεται η αναλογικότητα της ενίσχυσης.
Η ένταση της ενίσχυσης και τα μέγιστα ποσά ενίσχυσης θα πρέπει να καθορίζονται σε επίπεδο που ελαχιστοποιεί τις στρεβλώσεις του ανταγωνισμού στον ενισχυόμενο τομέα, λαμβανομένου ταυτόχρονα δεόντως υπόψη του στόχου της προώθησης της ανάπτυξης των οικονομικών δραστηριοτήτων των δικαιούχων στον τομέα της γεωργίας, στις αγροτικές περιοχές ή στον τομέα της δασοκομίας.
Για λόγους συνοχής με τις παρεμβάσεις αγροτικής ανάπτυξης που χρηματοδοτούνται από την Ένωση, τα ανώτατα όρια θα πρέπει να εναρμονίζονται με τα ανώτατα όρια που καθορίζονται στον κανονισμό (ΕΕ) 2021/2115, στον βαθμό που αυτό συνάδει με τις αρχές για τις κρατικές ενισχύσεις που απορρέουν από την εφαρμογή του άρθρου 107 παράγραφος 3 στοιχείο γ) της Συνθήκης.
(29)
Για τον υπολογισμό της έντασης των ενισχύσεων, θα πρέπει να συμπεριλαμβάνονται μόνο οι επιλέξιμες δαπάνες.
Ο παρών κανονισμός δεν θα πρέπει να απαλλάσσει τις ενισχύσεις που υπερβαίνουν τη σχετική ένταση ενίσχυσης ως αποτέλεσμα του συνυπολογισμού μη επιλέξιμων δαπανών.
Ο προσδιορισμός των επιλέξιμων δαπανών θα πρέπει να τεκμηριώνεται με σαφή, συγκεκριμένα και επικαιροποιημένα αποδεικτικά έγγραφα.
Ο υπολογισμός θα πρέπει να βασίζεται σε ποσά πριν από την έκπτωση φόρων ή άλλων επιβαρύνσεων.
Οι ενισχύσεις που καταβάλλονται σε περισσότερες δόσεις θα πρέπει να ανάγονται στην αξία τους κατά την ημερομηνία χορήγησης της ενίσχυσης.
Οι επιλέξιμες δαπάνες θα πρέπει επίσης να ανάγονται στην αξία τους κατά την ημερομηνία χορήγησης της ενίσχυσης.
Το επιτόκιο που πρέπει να χρησιμοποιείται για
(9) Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206 της 22.7.1992, σ.
7).